Mille muuga on seletatav, et meie nii ettevaatlikuks õpetet kirjastused nüüd meelsalt võtaksid kirjastada romaane, riskides seejuures isegi suuri auhindu pakkuda ja ideaalset honoraari. Kuna aga eesti kirjanik ikkagi veel sedavõrd aineliselt pole kindlustet, et ta saaks rahulikult ja muredeta töötada vähemalt aasta aega, mis ühe kunstipärase suurtoote loomiseks vajalik, siis loodetakse abi tõlkeist. Nõnda leiavad elavat vastukaja Aho romaanid, mis peaaegu kõik juba  eesti keeles saadaval, Kivi "Seitse venda", Sillanpää või Lehtose teosed, mis järge ootavad; loetakse Hugo, Scotti, Loti ja teiste romaane, ning kuulukse väikest igatsust tuntavat isegi eesti algupärase romaani vastu.